CELEX: 62017TN0781
Language: mt
Date: 2017-11-30 00:00:00
Title: Kawża T-781/17: Rikors ippreżentat fit-30 ta’ Novembru 2017 – Kraftpojkarna vs Il-Kummissjoni

5.2.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 42/32
            
         Rikors ippreżentat fit-30 ta’ Novembru 2017 – Kraftpojkarna vs Il-Kummissjoni
   (Kawża T-781/17)
   (2018/C 042/46)
   Lingwa tal-kawża: l-Ingliż
   
      Partijiet
   
   
      Rikorrenti: Kraftpojkarna AB (Västerås, l-Isvezja) (rappreżentant: Y. Melin, avukat)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob li l-Qorti Ġenerali jogħġobha:
   
               1.
            
            
               tinvalida
               
                           —
                        
                        
                           l-Artikolu 3(2) tar-Regolament ta’ Implimentazzjoni tal-Kunsill (UE) Nru 1238/2013 tat-2 ta’ Diċembru 2013 li jimponi dazju antidumping definittiv u li jiġbor definittivament id-dazju provviżorju impost fuq l-importazzjonijiet ta’ moduli fotovoltajċi tas-siliċju kristallin u komponenti ewlenin (jiġifieri ċelloli) li joriġinaw fi jew li huma kkonsinjati mir-Repubblika Popolari taċ-Ċina, u
                        
                     
                           —
                        
                        
                           l-Artikolu 2(2) tar-Regolament ta’ Implimentazzjoni tal-Kunsill (UE) Nru 1239/2013 tat-2 ta’ Diċembru 2013 li jimponi dazju kumpensatorju definittiv fuq importazzjonijiet ta’ moduli fotovoltajċi tas-siliċju kristallin u komponenti ewlenin (jiġifieri ċelloli) li joriġinaw jew li huma kkunsinnati mir-Repubblika Popolari taċ-Ċina;
                        
                     
         
               2.
            
            
               tannulla
               
                           —
                        
                        
                           l-Artikolu 2 tar-Regolament ta’ Implimentazzjoni tal-Kummissjoni (UE) 2017/1524 tal-5 ta’ Settembru 2017 li jirtira l-aċċettazzjoni tal-impenn għal żewġ produtturi esportaturi skont id-Deċiżjoni ta’ Implimentazzjoni 2013/707/UE li tikkonferma l-aċċettazzjoni ta’ impenn offrut b’rabta mal-proċedimenti antidumping u antisussidji li jikkonċernaw l-importazzjonijiet ta’ moduli fotovoltajċi bis-siliċju kristallin u l-komponenti ewlenin (jiġifieri ċ-ċelloli) li joriġinaw jew jintbagħtu mir-Repubblika tal-Poplu taċ-Ċina għall-perjodu ta’ applikazzjoni ta’ miżuri definittivi, sa fejn japplika għar-rikorrenti; u
                        
                     
         
               3.
            
            
               tikkundanna lill-Kummissjoni, u lil kull intervenjent li jista’ jiġi awtorizzat jappoġġja lill-Kummissjoni matul il-proċeduri, għall-ispejjeż ta’ dawk il-proċeduri.
            
         
      Motivi u argumenti prinċipali
   
   Insostenn tar-rikors, ir-rikorrenti tinvoka motiv wieħed.
   Il-Kummissjoni kisret l-Artikolu 8(1), (9) u (10), u l-Artikolu 10(5) tar-Regolament (UE) 2016/1036 tal-Parlament Ewropew u tal-Kunsill tat-8 ta’ Ġunju 2016 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Unjoni Ewropea (1), u l-Artikolu 13(1), (9) u (10), u l-Artikolu 16(5) tar-Regolament (UE) 2016/1037 tal-Parlament Ewropew u tal-Kunsill tat-8 ta’ Ġunju 2016 dwar il-protezzjoni kontra importazzjonijiet sussidjati minn pajjiżi li mhumiex membri tal-Unjoni Ewropea (2), meta hija invalidat fatturi tal-impenn u sussegwentement ordnat lid-dwana sabiex tiġbor id-dazji, daqs li kieku ebda fattura tal-impenn valida ma kienet inħarġet u ġiet ikkomunikata lid-dwana fil-mument li fih l-oġġetti ġew iddikjarati għar-rilaxx fiċ-ċirkulazzjoni libera.
   Dan il-motiv huwa bbażat fuq l-illegalità tal-Artikolu 3(2) tar-Regolament ta’ Implimentazzjoni tal-Kunsill (UE) Nru 1238/2013 tat-2 ta’ Diċembru 2013 li jimponi dazju antidumping definittiv u li jiġbor definittivament id-dazju provviżorju impost fuq l-importazzjonijiet ta’ moduli fotovoltajċi tas-siliċju kristallin u komponenti ewlenin (jiġifieri ċelloli) li joriġinaw fi jew li huma kkonsinjati mir-Repubblika Popolari taċ-Ċina (3), u l-Artikolu 2(2) tar-Regolament ta’ Implimentazzjoni tal-Kunsill (UE) Nru 1239/2013 tat-2 ta’ Diċembru 2013 li jimponi dazju kumpensatorju definittiv fuq importazzjonijiet ta’ moduli fotovoltajċi tas-siliċju kristallin u komponenti ewlenin (jiġifieri ċelloli) li joriġinaw jew li huma kkunsinnati mir-Repubblika Popolari taċ-Ċina (4), li jagħtu lill-Kummissjoni s-setgħa li tiddikjara fatturi tal-impenn invalidi.
   
      (1)  ĠU 2013 L 176, p. 21.
   
      (2)  ĠU 2016 L 176, p. 55.
   
      (3)  ĠU 2013 L 325, p. 1.
   
      (4)  ĠU 2013 L 325, p. 66.